Diari Oficial de la Generalitat Valenciana


Sumari del DOGV 3419, del 25-01-1999 (1999/307)

RESOLUCIÓ de 5 de gener de 1999, del Servei Territorial d'Indústria i Energia de Castelló, per la qual es convoca per a l'alçament d'actes prèvies a l'ocupació de determinades finques afectades pel projecte d'instal·lacions Ramal CS-04 Vilafamés-Vall d'Alba. Expedient d'expropiació: JUEXPR/1998/4.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3419

Data del DOGV
:   25-01-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/307


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 5 de gener de 1999, del Servei Territorial d'Indústria i Energia de Castelló, per la qual es convoca per a l'alçament d'actes prèvies a l'ocupació de determinades finques afectades pel projecte d'instal·lacions Ramal CS-04 Vilafamés-Vall d'Alba. Expedient d'expropiació: JUEXPR/1998/4. [1999/M307]
  
Amb data 31 de juliol de 1998, es va autoritzar mitjançant resolució del Servei Territorial d'Indústria i Energia de Castelló el projecte d'instal·lacions Ramal CS-04 Vilafamés-Vall d'Alba, després de la corresponent informació pública prèvia. Esta aprovació, d'acord amb allò que s'ha disposat en l'article 13 de la Llei 10/1987, d'1 de juny, de Disposicions Bàsiques per a un Desenrotllament Coordinat d'Actuacions en Matèria de Combustibles Gasosos, porta implícita la necessitat d'ocupació dels béns i drets afectats.
  
Al mateix temps, la declaració d'utilitat pública i urgència en l'ocupació estan determinades pel que s'ha disposat en l'article 10 de la dita llei, i els és d'aplicació el procediment d'urgència que determina l'article 52 de la Llei de 16 de desembre de 1954, d'Expropiació Forçosa.
  
En virtut d'això, este Servei Territorial, per a complir el que s'ha disposat en l'article 52 de la Llei d'Expropiació Forçosa, convoca els titulars dels béns i drets afectats perquè compareguen el dia 4 de febrer de 1999, a partir de les 09.30 hores, a l'Ajuntament de Vall d'Alba, i a partir de les 12.30 hores a l'Ajuntament de Vilafamés, com a punt de reunió per a, de conformitat amb el procediment que establix l'indicat article, portar a cap l'alçament de les actes prèvies a l'ocupació i, si fóra procedent, el de les d'ocupació definitiva.
  
Totes les persones interessades, i també les que siguen titulars de qualsevol tipus de drets i interessos sobre els béns afectats, hauran d'acudir personalment o representats per una persona degudament autoritzada, i aportar els documents que acrediten la seua titularitat i l'últim rebut de la contribució; es podran fer acompanyar, al seu càrrec, dels seus perits i un notari, si ho consideren convenient.
  
L'ordre de l'alçament d'actes es troba al tauler d'edictes dels ajuntaments assenyalats i es comunicarà a cada interessat mitjançant l'oportuna cèdula de citació. S'informa que esta publicació es realitza, igualment, als efectes que determina l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per a notificació de la present resolució als titulars que siguen desconeguts, o amb domicili ignorat, o bé havent-se intentat la notificació, no s'hi haguera pogut efectuar.
  
En l'expedient expropiatori, Enagas, SA, assumirà la condició de beneficiària.